Can-Am
Can-Am – Kanados kompanijai BRP Inc. priklausantis motociklų, keturračių, lengvųjų bagių ir triračių gamintojas. Kompanija įkurta 1942 m. kaip L'Auto-Neige Bombardier Limitée. Can-Am gaminama produkcija pasiekiama daugiau nei 100 šalių. 2017 m. visame pasaulyje dirbo virš 8 000 Can-Am darbuotojų. Kompanija gamina ne tik privatiems asmenims skirtus motociklus, keturračius bei bagius, tačiau juos pritaiko ir karinėms pajėgoms. 2009 m. Dakaro ralyje debiutavo keturračių klasė, kurioje varžėsi ir Can-Am pagaminti keturračiai. 2017 m. ralyje debiutavo ir lengvųjų motobagių klasė – nuo tų metų Can-Am teikia savo bagius ir šiai klasei. Nuo 2018 iki 2022 m. Dakaro ralio UTV kategorijos laimėtojai naudojo Can-Am bagius.